Scooby-Doo

Scoobert-Scooby-Doo (legtöbbször csak Scooby-Doo vagy Scooby) a Scooby-Doo! valamennyi szériájának középpontjában álló dán-dog.

Személyisége
Az alapötlete az volt Scooby-nak, hogy vagy egy kicsi, bátor kutya lesz, vagy egy nagy félős. Scooby-Doo az utóbbi. Olyan kutya, aki gazdájával, Bozonttal egyetemben nagyon szeret enni. Kedvenc étele a Scooby Snack, mellyel bármire rá lehet venni. Legjobb barátja Bozont. Scooby kis mértékben képes a beszédre.

Megjelenés, hangja
Scooby minden szériában barna, fekete foltokkal. Kis borostája és kékes nyakörve van. (medálján SD jelzés) Minden részben más elrendezésű foltjai vannak, kivéve a Mizújs, Scooby-Doo?-ban, itt középen egy nagy foltja, és két felkarján két-két foltja van. Hangja eredetileg Don Messick, ma már Frank Welker. Magyar hangja Vass Gábor.

Scooby-Doo! Merre vagy?/Scooby-Doo Show
Scooby Bozonttal tűnik fel és a történet végén is akaratlanul ő válik az epizód hősévé. Ebben a szériában még gyakran talál nyomokat, melyek előbbre hozzák a cselekményt is.

Scooby-Doo és Scrappy-Doo/Scooby-Doo és Scrappy-Doo Show
Scooby felelősségteljes nagybácsivá válik, ám gyávasága változatlan marad, igaz, ezt próbálja erőteljesen leplezni és kisebb füllentésekkel ő maradni unokaöccse hősének.

Scooby-Doo és a 13 szellem
Habár Scooby-Doo személyiségén továbbra sem változik semmi, újabb személyes dolga lesz egy gumikacsa. A felelősségteljes nagybácsi szerepétől elesik, mert Scrappy érettebb, megfontoltabb viselkedést mutat.

Mizújs, Scooby-Doo?
Scooby elkezd érdeklődni a modern dolgok iránt, s félelme helyett inkább étvágya kerül hangsúlyba.

Bozont és Scooby-Doo: Nagy ágyú!
Scooby a vagányabb kategória lesz, és jobban kezd hasonlítani embertársaihoz. Itt már kifejezetten szereti az extrém dolgokat, ebben is látszik, hogy nem olyan gyáva.

Hangjai külföldön
Neil Fanning (2002 és 2004 élőszereplős filmek)

Szerelmi érdeklődései

 * Csillag: A Scooby-Doo és az idegen megszállók c. filmben Scooby találkozik Csillaggal, aki annyiban hasonlít ráelső látásra, hogy ugyanakkora kutya, mint Scooby. Először Csillag kevés érdeklődést mutat Scooby felé, majd egyre többet. Scooby már a film elejétől bele van zúgva Csillagba. Később kiderül, hogy Csillag egy űrlény és el kell hagynia a Földet.
 * Chiquita: A Scooby-Doo és a mexikói szörny c. filmben Scooby a nála jóval kisebb Chiquita-nál próbálkozik, akinél ez azonnal sikerül is. Chiquitának megtetszik Scooby vicces és ügyetlen stílusa.
 * Googy: Ez a kapcsolat nem modható igazi szerelmi érdeklődésnek, mindössze annyi, hogy a Scooby-Doo és a kezelhetetlen vérfarkas-ban Scooby többször is csókot követel Googy-tól, aki természetesen ezt inkább mellőzi a legtöbb alkalommal.
 * Sandy Duncan: Az "Scooby-Doo újabb kalandjai"-ban Scooby Sandy Duncan-be szeret bele, Sandy pedig ezen csak nevet és jókedvűen simogatja, ápolgatja a kutyát..
 * Szánhúzó kutya: A "Hófenevad, add meg magad!" c. részben Scooby beleszeret az egyik szánhúzó kutyába, és ez a szerelme nem marad viszonzatlanul.

Családja

 * Scrappy-Doo, unokaöccse
 * Scooby-Dum, unokatestvére
 * Scooby-Dee, unokatestvére
 * Momsy és Dada-Doo, szülei
 * Ruby-Doo, testvére, Scrappy-Doo anyja